VOKA

VOKA — відэасэрвіс ад кампаніі А1. Сэрвіс даступны па тэхналогіях IPTV у сетцы А1 і OTT праз сетку любога беларускага аператара.

 Гісторыя 
У 2014 годзе кампанія А1 запусціла відэасэрвіс VOKA для абанентаў уласнай сеткі, якія карыстаюцца мабільнымі прыладамі на базе АС Android і iOS. Са студзеня 2017 года сэрвіс стаў даступным абанентам усіх беларускіх аператараў сувязі.

У 2017 годзе запушчана лічбавае інтэрактыўнае ТБ для тэлевізараў і прыставак з падтрымкай Android TV. У 2018 годзе запушчана лічбавая ТБ-платформа пад брэндам VOKA для абанентаў фіксаванай сеткі А1. У 2018 годзе ў сэрвісу VOKA пачаў з’яўляцца ўласны медыякантэнт: раздзелы «Наш футбол» і «Наш хакей» з трансляцыямі матчаў з удзелам беларускіх клубаў і зборных, live-трансляцыі канцэртаў, музычных фестываляў, канферэнцый і форумаў, а таксама трансляцыі кіберспартыўных турніраў у раздзеле «Кіберспорт». Таксама ў 2018 годзе відэасэрвіс пачаў папаўняць профіль кантэнтам уласнай вытворчасці.

28 студзеня 2019 года ў відэасэрвісе VOKA з’явілася самая вялікая ў краіне бібліятэка кантэнту ва ўльтравысокай раздзяляльнасці Ultra High-Definition (4K) В видеосервисе VOKA появился 4K-контент.

 Функцыянал 
VOKA падтрымлівае розныя інтэрактыўныя функцыі: паўза, перамотка і архіў тэлеперадач, а таксама магчымасць працягнуць прагляд на іншай прыладзе.

Сэрвіс даступны для мабільных прылад на Android і iOS, для SmartTV на Tizen, WebOS, Android TV, праз прыстаўкі Redbox Mini, Xiaomi Mi Box 3, Apple TV (праз AirPlay). На камп’ютарах карыстацца відэасэрвісам можна праз праграму VOKA для Windows або праз вэб-версію.

 Кантэнт 
Карыстальнікі відэасэрвісу маюць доступ да больш за 142 ТБ-каналы, да больш за 20 000 фільмаў і серыялаў ад сусветных кінастудый, да ўласнага эксклюзіўнага кантэнту платформы, а таксама live-трансляцый спартыўных падзей і музычных канцэртаў. Прагляд кантэнту магчымы праз афармленне падпіскі, якая можа складацца як з асобных ТБ-каналаў, фільмаў, перадач, так і з ўсяго кантэнту відэасервісу ў цэлым («Усё ўключана» з 30-дзённым бясплатным трай-перыядам).

Для карыстальнікаў VOKA даступныя фільмы, мультфільмы і серыялы анлайн-кінатэатраў і сэрвісаў Амедыятэка, START, more.tv, PREMIER, viju, а таксама кантэнт студый Disney, Warner, Marvel, Fox .

У 2022 годзе А1 заключыла партнёрства з міжнароднай кампаніяй Setanta Sports. Дзякуючы гэтаму на VOKA з’явіліся ўсе трансляцыі папулярных спартыўных чэмпіянатаў (Англійская Прэм’ер ліга, НБА, NHL, UFC, Формула 1 і іншыя).

 Арыгінальныя праекты 
У 2018 годзе сэрвіс пачаў выпускаць кантэнт уласнай вытворчасці, які размяшчаецца ў раздзеле VOKA local. Першым ТБ-шоу стала рэаліці «VOKAMAN: праца мары». Усяго з 2018 года выпушчана 16 шоу розных тэматык, уключаючы 2 дакументальныя фільмы і навучальны анлайн-курс:
 «Мячом у VOKA» (2018) — агляды футбольных матчаў чэмпіянату свету па футболе 2018;
 «VOKAMAN: праца мары» (2018) — рэаліці-шоу пра пошукі кандыдата на працу па праглядзе серыялаў;
 «Свой стэндап» (2019) — гумарыстычнае stand-up шоу;
 «Лаўка асноўных» (2019) — размоўнае шоу пра спорт;
 «Аўтапанарама» (2020) — тэст-драйвы і агляды навінак сусветнага аўтапрама;
 «Пра ЗЛЖ» (2020) — шоу пра здароўе і прыгажосць;
 «Паехалі!» (2020) — travel шоу пра падарожжы па Беларусі;
 «ZARYADKA» (2020) — шоу пра заняткі спортам у дамашніх умовах;
 «Віцебская гісторыя сусветнай культуры: курс пра УНОВІС для ўсіх жадаючых» (2020) — навучальны анлайн-курс пра мастацтва;
 «Гаворкі Беларусі» (2021) — дакументальны фільм пра культурную і моўную спадчыну Беларусі;
 «Ты мне (не) падабаешся» (2021) — шоу пра ператварэнні і моду;
 «Набіраючы вышыню» (2021) — дакументальны фільм пра першую беларуску, якой удалося ўзысці на Эверэст;
 «Еш. Глядзі. Гатуй» (2022) — шоу, у якім шэф-кухар паказвае гледачам, як прыгатаваць фірмовыя стравы з кіно і серыялаў.
 «Марыля. У пошуках дзіўнікаў» (2023) — першы арыгінальны дзіцячы мультсерыял відэасэрвіса.
 «Ледзяны характар» (2023) — дакументальны фільм пра хакейны клуб «Юнацтва-Мінск».
 «Паляўнічыя за лягендамі» (2023) - містычнае шоу, у якім вядучыя падарожнічаюць па Беларусі, наведваюць гістарычныя мясціны і знаёмяцца з іх лягендамі .

З 2018 года ў відэасэрвісе працуе стрым-канал, на якім даступныя для прагляду анлайн-трансляцыі канцэртаў, фестываляў, канферэнцый і форумаў, а таксама трансляцыі кіберспартыўных турніраў, у тым ліку:
 Прамыя эфіры спектакляў Нацыянальнага акадэмічнага тэатра імя Янкі Купалы, у тым ліку сусветны паказ спектакля «Паўлінка» (2020);
 Прамыя эфіры спектакляў Рэспубліканскага тэатра беларускай драматургіі;
 Анлайн-экскурсія выстаўкі Лазара Хідэкеля «Нас зразумеюць праз сто гадоў» (15 красавіка 2020 года);
 Міжнародная акцыя «Ноч музеяў» у анлайн-фармаце (8 мая 2020 года);
 Сусветная анлайн-прэм’ера спектакля «Агонь і Лёд» (2 красавіка 2021 года) — першая ў Беларусі пастаноўка, створаная з дапамогай тэхналогіі virtual production.

 Кантэнт на беларускай мове 
Адзін з кірункаў працы відэасэрвісу VOKA — стварэнне і папулярызацыя беларускамоўнага кантэнту. У спецыяльным раздзеле «CINEVOKA — кіно па-беларуску» размяшчаюцца вядомыя фільмы, мультфільмы і серыялы ў прафесійнай беларускамоўнай агучцыСамый интерактивный видеосервис Беларуси. История продвижения VOKA в 2018 году.

Першы фільм (анімацыя «Падынгтан») на беларускай мове, які стаў даступны карыстальнікам VOKA, з’явіўся ў студзені 2018 года. З чэрвеня 2019 года у карыстальнікаў відэасэрвісу з’явілася магчымасць глядзець у агучцы папулярныя серыялы НВО: першы сезон серыяла «Секс у вялікім горадзе», міні-серыял «Чарнобыль» і заключны сезон «Гульні тронаў». На пачатак снежня 2023 года карыстальнікам даступныя 104 стужкі на беларускай мове.

Частка фільмаў і серыялаў была эксклюзіўна перакладзена і агучана па замове відэасервісу VOKA:
 Назва  Арыгінальная назва  Дата выхаду на беларускай мове  Заўвагі «Секс у вялікім горадзе»  Sex and the City  Красавік 2019  1 сезон серыяла «Гульня тронаў»  Game of Thrones  Красавік 2019  Заключны сезон серыяла «Чарнобыль»  Chernobyl  Чэрвень 2019  Міні-серыял HBO «Уверх»  Up  Снежань 2020  Анімацыйны фільм студыі Pixar «Душа»  Soul  Май 2021  Анімацыйны фільм студыі Pixar«Наперад»  Onward  Жнівень 2021  Анімацыйны фільм студыі Pixar «Галаваломка»  Inside Out  Кастрычнік 2021  Анімацыйны фільм студыі Pixar «Папялушка»  Cinderella  Лістапад 2021  Амерыканскі фільм студыі Disney «Аліса ў Цудазем’і»  Alice in Wonderland  Студзень 2022  Амерыканскі фільм студыі Disney «Рататуй»  Ratatouille  Красавік 2022  Анімацыйны фільм студыі Pixar «У пошуках Нэма»  Finding Nemo  Ліпень 2022  Анімацыйны фільм студыі Pixar  «Суперсямейка»  The Incredibles  Кастрычнік 2022  Анімацыйны фільм студыі Pixar «Карпарацыя монстраў»  Monsters, Inc.  Лістапад 2022  Анімацыйны фільм студыі Pixar «Хобіт. Нечаканая вандроўка»The Hobbit: An Unexpected JourneyЛюты 2023 «Хобіт. Пустка смаўга»The Hobbit: The Desolation of SmaugЛюты 2023 «Хобіт. Бітва пяці воінстваў»

 Кіберспорт 
У 2019 годзе на платформе VOKA запушчаны раздзел «Кіберспорт» з тэматычным кантэнтам, дзе сабраны трансляцыі, фільмы і падкасты. Да прагляду даступныя:
 курсы для геймераў;
 навіны кіберспорту;
 цыкл праграм пра беларускі кіберспорт;
 эфіры і прамыя трансляцыі гульняў уласнай кіберспартыўнай лігі DOTA League і іншых турніраў (Fight Club, Вялікія Беларускія Танкі, Dota 2, CS: GO і інш.).

 Спасылкі 
 Афіцыйны сайт VOKA

Катэгорыя:Электронная камерцыя
Катэгорыя:Відэахостынг
Катэгорыя:Сувязь у Беларусі